सागवाड़ा. हनुमानगढ़ में होने वाली राज्य स्तरीय प्रतियोगिता में स्वामी विवेकानंद राजकीय मॉडल स्कूल की तीन छात्राएं जिले का प्रतिनिधित्व करेंगी। प्रिंसिपल सुरेशचंद्र गामोठ ने बताया कि बेडमिंटन 17 वर्ष छात्रा वर्ग में दर्शनी पाटीदार विजेता, आस्था पाटीदार उपविजेता, कर्णप्रिया चौहान तीसरे स्थान पर रही। इनका चयन राज्य स्तरीय प्रतियोगिता के लिए हुआ है। खेल प्रभारी वीरमल डेंडोर के मार्गदर्शन में छात्राओं ने भाग लिया।